2. Абаронца ўдзельнічае ў справе аб адміністрацыйным правапарушэнні, калі аб гэтым хадайнічаюць фізічная асоба, у дачыненні да якой вядзецца адміністрацыйны працэс, або яе законны прадстаўнік. Пры няяўцы абаронцы разгляд справы адкладваецца, але не болей чым на пяць дзён. 3. Удзел прадстаўніка юрыдычнай асобы па справах аб адміністрацыйных правапарушэннях, калі артыкулам Асаблівай часткі Кодэкса Рэспублікі Беларусь аб адміністрацыйных правапарушэннях прадугледжана адміністрацыйная адказнасць юрыдычнай асобы, абавязковы, за выключэннем выпадкаў, калі прадстаўнік юрыдычнай асобы, апавешчаны належным чынам, адхіляецца ад яўкі або юрыдычная асоба пісьмова хадайнічае аб разглядзе справы ў адсутнасць яе прадстаўніка. 4. Іншыя ўдзельнікі адміністрацыйнага працэсу могуць удзельнічаць у разглядзе справы аб адміністрацыйным правапарушэнні, калі іх удзел прызнаюць неабходным суддзя, службовая асоба органа, які вядзе адміністрацыйны працэс, упаўнаважаныя разглядаць справы аб адміністрацыйных правапарушэннях, па сваёй ініцыятыве або па хадайніцтве асоб, указаных у частках 1- 3 гэтага артыкула. Службовая асоба органа, які вядзе адміністрацыйны працэс і накіраваў справу аб адміністрацыйным правапарушэнні на разгляд, можа ўдзельнічаць у яе разглядзе, калі хадайнічае аб гэтым.

### Артыкул 11.5. Парадак разгляду справы аб адміністрацыйным правапарушэнні

1. Разгляд справы аб адміністрацыйным правапарушэнні пачынаецца з абвяшчэння складу калегіяльнага органа або прадстаўлення суддзі, службовай асобы органа, які вядзе адміністрацыйны працэс, упаўнаважаных разглядаць справы аб адміністрацыйных правапарушэннях. 2. Старшынствуючы на пасяджэнні калегіяльнага органа, суддзя або службовая асоба органа, які вядзе адміністрацыйны працэс, упаўнаважаныя разглядаць справы аб адміністрацыйных правапарушэннях, абвяшчаюць, якая справа падлягае разгляду, у дачыненні да каго вядзецца адміністрацыйны працэс, выяўляюць факт яўкі ўдзельнікаў адміністрацыйнага працэсу, растлумачваюць асобам, якія бяруць удзел у разглядзе справы, іх правы і абавязкі, да пачатку дачы тлумачэнняў сведак выдаляюць з памяшкання, у якім разглядаецца справа аб адміністрацыйным правапарушэнні, растлумачваюць права адводу, чытаюць уголас пратакол аб адміністрацыйным правапарушэнні, вырашаюць хадайніцтвы, устанаўліваюць парадак дачы тлумачэнняў і даследавання доказаў. 3. Пры разглядзе справы аб адміністрацыйным правапарушэнні доказы даследуюцца ў адпаведнасці з палажэннямі артыкулаў 10.10, 10.11, 10.13 - 10.24 гэтага Кодэкса. 4. У выпадку прызнання асобай, у дачыненні да якой вядзецца адміністрацыйны працэс, сваёй віны, калі гэта прызнанне не аспрэчваецца кім - небудзь з удзельнікаў адміністрацыйнага працэсу і не выклікае ў суда, органа, які вядзе адміністрацыйны працэс, сумненняў, суд, орган, які вядзе адміністрацыйны працэс, са згоды ўдзельнікаў адміністрацыйнага працэсу пасля апытання асобы, у дачыненні да якой вядзецца адміністрацыйны працэс, і высвятлення ў яе , ці не з'яўляецца яго прызнанне вымушаным, мае права абмежавацца даследаваннем толькі тых доказаў, на якія пакажуць удзельнікі адміністрацыйнага працэсу, або абвясціць аб заканчэнні разгляду справы аб адміністрацыйным правапарушэнні. Пры гэтым суд, орган, які вядзе адміністрацыйны працэс, павінны растлумачыць